มุมมอง ดร.วิศิษฐ์ (24 - 28 กรกฎาคม 2560) - FINNOMENA
ฟันด์โฟลว์ที่เข้าตลาดการเงินในเอเชียส่วนใหญ่จะเป็นรูปแบบฟันด์โฟลว์ที่ซื้อตราสารหนี้ เป็นเม็ดเงินที่มากที่สุดในรอบ 5 ปี ค่าเงินบาทจากนี้จะเป็นอย่างไร และปัจจัยต่างๆที่เข้ามากระทบตลาดหุ้นเรามีอะไรบ้าง อ่านได้ในบทความนี้เลยครับ
25 พ.ย. 2563

ในปี 2017 ฟันด์โฟลว์ที่เข้าตลาดการเงินในเอเชียส่วนใหญ่จะเป็นรูปแบบฟันด์โฟลว์ที่ซื้อตราสารหนี้ และเป็นเม็ดเงินที่มากที่สุดในรอบ 5 ปี ในขณะที่เม็ดเงินที่ซื้อตลาดหุ้นของนักลงทุนต่างชาติยังคงเบาบาง สำหรับประเทศไทย นักลงทุนต่างประเทศซื้อตราสารหนี้เกือบ 2.5 แสนล้านบาท หรือ 7.3 พันล้านเหรียญสหรัฐฯ ถือเป็นอันดับต้นๆ ของเอเชีย
นักลงทุนต่างประเทศ Long ตลาดอนุพันธ์ 23,269 สัญญาใน 1 สัปดาห์ที่ผ่านมา แต่ขายตลาด Cash Market เล็กๆ ที่ 154 ล้านบาท บ่งบอกตลาด Sideway ในระยะสั้น เนื่องจากบาง Sector ดี แต่บาง sector ได้ Underperform อาทิ กลุ่ม Bank เนื่องจาก Earnings ในไตรมาส 2 พลาดเป้า
สำหรับค่าเงินบาท ยังคาดว่าแข็งค่าต่อเนื่อง จากการเพิ่มขึ้นของดุลการค้า 1,917 ล้านเหรียญสหรัฐฯ ในเดือน มิ.ย. เมื่อเปรียบเทียบกับ 944 ล้านเหรียญสหรัฐฯ ก่อนหน้านี้ และการแทรกแซงที่น้อยลงของธนาคารกลาง
มองการส่งสัญญาณ QE Tapering ของธนาคารกลางยุโรปในปลายปีนี้ ถือเป็นสัญญาณที่ทำให้ค่าเงิน Euro ปรับตัวแข็งค่าขึ้น ขณะที่ BOJ ยังคงสัญญาณซื้อพันธบัตรอย่างต่อเนื่อง ที่ 80 ล้านล้านเยนต่อปี ซึ่งยังคงเป็นสัญญาณของ Yen Carry Trade โดยมีบริษัทญี่ปุ่นเข้ามาซื้อกิจการในประเทศไทยหลายบริษัท
จุดที่บวกของเศรษฐกิจไทยคือ ตัวเลขการส่งออกในเดือนมิถุนายนโต 11.7% และโต 12.7% ในเดือน พ.ค. ทำให้ไตรมาส2 การเติบโตของการส่งออกเป็นการเติบโตสูงสุดรายไตรมาสในรอบ 4 ปี และเป็นการเติบโตประเภท Double Digit Growth เป็นครั้งที่ 2 ในรอบปีนี้
กลุ่มส่งออกที่เด่นจะเป็นสินค้าเกษตร (+18.3%yoy) และข้าว (+34.4%yoy) ขณะที่กลุ่มอิเล็กทรอนิกส์ โดยเฉพาะอย่างยิ่ง Integrated circuits เริ่มเห็นสัญญาณการส่งออกที่อ่อนแอลง (+6.2%yoy เมื่อเปรียบเทียบกับ 30%yoy ก่อนหน้านี้) รวมทั้งการส่งออกรถยนต์ที่มี Momentum ที่ลดลง (+3.1%yoy เมื่อเปรียบเทียบกับ 9.9%yoy ก่อนหน้านี้) การส่งออกไปที่ EU เริ่มมีสัญญาณ Momentum ที่ลดลงเช่นกันที่ 5.9%yoy เมื่อเปรียบเทียบกับ 13.4%yoy ก่อนหน้านี้ จึงมีมุมมองว่ากลุ่มอิเล็กทรอนิกส์และกลุ่มยานยนต์ อาจจะ Underperform
ยังคงแนะนำกลุ่มปิโตรเคมีกลุ่ม PVC ที่ได้ประโยชน์ของการเพิ่มขึ้นของ Spread ของ PVC-Ethylene และ ราคา Caustic Soda ที่เพิ่มขึ้นกลุ่ม Media ที่มีอาจจะมี Strategic Alliance กับกลุ่ม Telecom กลุ่มโรงไฟฟ้าหรือ Utility ที่มีกำลังผลิตเพิ่มขึ้นต่อเนื่องและมีรายได้ที่มั่นคง กลุ่ม Container ที่ได้ประโยชน์จากการส่งออกที่ดีขึ้น กลุ่มอุตสาหกรรมที่ได้ประโยชน์การฟื้นตัวของภาคการเกษตร
แท็ก:
แชร์บทความ:
ผู้เขียน
Dr.Visit Ongpipattanakul
หนึ่งในผู้เชี่ยวชาญเรื่องเงินทุนเคลื่อนย้าย (Fund Flow) ระดับแนวหน้าของเมืองไทย ปัจจุบันดำรงตำแหน่ง กรรมการผู้จัดการ บริษัทหลักทรัพย์ ทรีนีตี้